
ŠIAULIŲ MIESTO SAVIVALDYBĖS ADMINISTRACIJOS 
ŠVIETIMO SKYRIUS


SPRENDIMO „DĖL ŠIAULIŲ MIESTO SAVIVALDYBĖS TARYBOS 2022 M. GEGUŽĖS 5 D. SPRENDIMO NR. T-194 „DĖL ŠIAULIŲ MIESTO STUDIJŲ PARAMOS SKYRIMO TVARKOS APRAŠO PATVIRTINIMO“ PAKEITIMO“
PROJEKTO AIŠKINAMASIS RAŠTAS

2025 m.                        d. 
Šiauliai


Parengto sprendimo projekto tikslas – pakeisti Šiaulių miesto studijų paramos skyrimo tvarkos aprašą (toliau – Aprašas), patvirtintą Šiaulių miesto savivaldybės tarybos 2022 m. gegužės 5 d. sprendimu Nr. T-194 „Dėl Šiaulių miesto studijų paramos skyrimo tvarkos aprašo patvirtinimo“.

Šiaulių miesto studijų paramos skyrimo tvarkos aprašas patvirtintas Šiaulių miesto savivaldybės tarybos 2022 m. gegužės 5 d. sprendimu Nr. T-194 „Dėl Šiaulių miesto studijų paramos skyrimo tvarkos aprašo patvirtinimo“. Šiuo metu galiojančiame apraše nurodyta, kad studijų paramos lėšų skyrimą koordinuoja Šiaulių miesto savivaldybės mero sudaryta Studijų paramos skyrimo komisija. 

Šiuo aprašo pakeitimu  siūloma, kad Studijų parama nebūtų skiriama profesinės pedagogikos ir pedagoginės krypties studijų studentams. Šių studijų krypčių studentams studijų parama bus skiriama kita Šiaulių miesto savivaldybės tarybos patvirtinta tvarka. Taip pat siūloma, kad studijų paramos lėšų skyrimą koordinuotų Šiaulių miesto savivaldybės mero sudaryta darbo grupė ir aprašas atitiktų galiojantį teisinį reguliavimą, Lietuvos Respublikos vietos savivaldos įstatymo 3 straipsnio 3 dalį, 25 straipsnio 5 dalį, 27 straipsnio 2 dalies 26 punktą.  

Pasekmės teigiamos: Aprašas atitiks galiojantį teisinį reglamentavimą.
`	Neigiamų pasekmių nenumatoma.

Bus pakeistas Šiaulių miesto savivaldybės mero 2023 m. birželio 7 d. potvarkis Nr. M-390 „Dėl atrankos gauti studijų paramą konkurso organizavimo ir studijų paramos skyrimo komisijos darbo tvarkos aprašo ir studijų paramos sutarties formos patvirtinimo“. 

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos.
Sprendimui įgyvendinti papildomos biudžeto lėšos nebus reikalingos. Šiaulių miesto savivaldybės švietimo programoje 2025 m. studijų paramai numatyta 165,7 tūkst. eurų.
Sprendimo projekto antikorupcinis vertinimas.
Neatliekamas. 
Sprendimo projektą parengė Šiaulių miesto savivaldybės Švietimo skyrius. Tiesioginis rengėjas – Švietimo skyriaus vyriausioji specialistė Rasa Žukaitytė-Šimkevičienė, tel. (+370 41) 383 440. Projekto iniciatorius – Švietimo skyrius.


Skyriaus vedėja                                                                                                       Edita Minkuvienė




